《送三妹回吴门》
清代·陆蕙芬

相亲复相爱，同气本同情。别梦重山隔，归舟一叶轻。

荒台芳草绿，广苑夕阳明。此日乘风去，何时扫径迎。

作者简介：女，桢女，沙均室，年二十六夫亡守节。著有冰宜阁诗草。女史为邑孝廉陆子干先生长女。夙娴文墨兼工刺绣，有针神之誉。同治间，长沙彭味之侍郎督学江苏，延以课其女。嗣沈邑尊伟田、刘邑尊谦山，并先后延聘以教其女公子暨孙女等，俱以淑慧成材，卓然有宋文宣之遗风焉。诗所存不多，半皆乱离后贫病忧愁之作，盖处境然也。